Cuneiform Tablet Kt 92/k 540 (AKT 11a 52)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma bé-lúm-ba-ni LUGAL-sú-en₆ ù ili₅-mì-tí-ma a ma-lá té-er-tí-kà a-na É-bé-tí-kà ni-ru-ub-ma ili₅-mì-tí ni-ḫi-id-ma <gap>-40+2+0.5 GÚ URUDU SIG₅ ša i li-bi₄-šu ta-dí-ú wa-ar-kà-ma a-na ša-lá-tù-wa-ar a-ṣé-er a-šùr-GAL ú-šé-bi-il₅ ṣú-ba-tí ša té-zi-bu-šu-ni 4 li-me-e URUDU ma-sí-um iz-ku-ma ŠÀ.BA li-im URUDU SIG₅ a-na LUGAL-sú-en₆ i-dí-in ki-ma i-na URUDU pá-ni-im KÙ.KI 1 ma-na ù 2 ma-na lá ú-ṣa-ni a-di ki-a-am URUDU ni-ik-ta-lá um-ma ni-nu-ma <gap>-a-lá ni-za-mì-ir KÙ.KI 1 ma-na ù 2 ma-na lu-ṣa-ma a-na me-eḫ-ra-sú a-na-num <gap> li-ru-ub <gap> lá ta-áš-ta-na-me-e a-wi-lu-um ḫa-al-pu-um <gap> ma-aḫ-ṣú-ni i-na <gap> li-me 5 me-at URUDU ša <gap>-<gap>-šu-ú-ni 7 me-at 7 ma-na ša šu-IŠTAR ŠÀ.BA 3 me-at 35 ma-na URUDU ša a-na É zu-pá ku-ta-ú-lim ili₅-mì-tí il₅-qé ší-tí URUDU 3 me-at 72 ma-na URUDU a-ṣé-er li-im URUDU ša šu-IŠTAR ša a-wa-tí-šu ga-ma-ri-im ú-šé-ri-ba-ni nu-ra-dí-ma ku-nu-ku ša a-šur-ma-lik i-na É-bé-tí-kà i-ba-ší ší-tí URUDU-i-kà <gap> li-me LÁ 25 ma-na É kà-ri-im <gap> na-ta-dí 5 GÚ <gap> ma-na URUDU SIG₅ šu-lá-ba-an ù a-bu-ša-lim ḫa-bu-lu <gap> me-at URUDU SIG₅ ba-áb-tum ša ša-ḫa-tim ḫa-bu-lu i-na ṣú-ba-tí ša šé-ep LUGAL-sú-en₆ ṣú-ba-tí e-ṣú-tù-ma i-ni <gap> <gap>-ma URUDU ší-ku-um ù <gap> <big_gap>-il₅ ú mì-ma a-na <big_gap>-ri-it i-nu-mì <big_gap>-ni-ni <big_gap>-pu-šu-um